
Kreatív Európa program: a Bizottság új lendületet kíván adni a kultúrának és a kreativitásnak
Az új „Kreatív Európa” program keretében az Unió a korábbiaknál jelentősebb támogatást kíván nyújtani a filmművészet, televízió, kultúra, zene, előadó‑művészet, kulturális örökségvédelem területén és az ezekhez kapcsolódó területeken dolgozók ezrei számára – jelentette be 2011. november 23-án az Európai Bizottság.

Mivel a 2014–2020 közötti időszakra javasolt költségvetés 1,8 milliárd euró, a tervezett program olyan lendületet adhat a kulturális és kreatív ágazatoknak, amelyre már nagy szükség van ahhoz, hogy ezek az ágazatok az európai munkahelyteremtés és növekedés valódi motorjaivá váljanak. Az új program több mint 900 millió eurót szán a (jelenlegi MEDIA programhoz tartozó) filmművészet és audiovizuális ágazat támogatására, a kultúrára pedig csaknem 500 millió eurót áldozna.

A Bizottság javaslatai között egy több mint 210 millió eurós új pénzügyi garanciaeszköz létrehozása is szerepel, amely lehetővé tenné a kulturális élet kisebb szereplői számára, hogy akár 1 millió eurós kölcsönhöz jussanak hozzá. Ezenkívül nagyjából 60 millió euró segítené a szakpolitikai együttműködés elmélyítését, valamint a közönségszervezésre és az új üzleti modellekre vonatkozó innovatív megközelítések kidolgozását.

„Ez a beruházás a kulturális és audiovizuális ágazatban dolgozók tízezreit fogja hozzásegíteni ahhoz, hogy az egységes piac minden előnyét kihasználják, és új közönségeket hódítsanak meg Európán belül és kívül egyaránt. E támogatás nélkül rendkívül nehéz, sőt adott esetben lehetetlen lenne számukra az új piacokra való belépés. A „Kreatív Európa” program a kulturális és nyelvi sokféleséget is előmozdítja, valamint hozzájárul az Európa 2020 stratégia munkahelyteremtésre és fenntartható fejlődésre vonatkozó célkitűzéseinek megvalósításához” – nyilatkozta Andrula Vasziliu oktatásügyért, kultúráért, többnyelvűségért és ifjúságpolitikáért felelős biztos.

A Bizottság „Kreatív Európa” programja:

-        300 000 művész és kulturális szakember számára teszi lehetővé, hogy munkájukkal hazájukon kívüli közönségeket is meghódítsanak

-        Több mint ezer európai film számára nyújt terjesztési támogatást abból a célból, hogy azokat Európa-szerte és Európán kívül is műsorra tűzzék

-        Legalább 2500 európai filmszínház számára nyújt támogatást annak érdekében, hogy az általuk vetített filmek legalább fele európai legyen

-        Több mint 5500 könyv és más irodalmi mű fordítását támogatja azzal a céllal, hogy minél többen anyanyelvükön olvashassák ezeket az alkotásokat

-        Kulturális szervezetek és szakemberek ezrei számára tesz lehetővé képzéseket, amelyek célja új készségek elsajátítása és a nemzetközi együttműködés ösztönzése

-        Legalább 100 millió embert ér el a program által finanszírozott projekteken keresztül.

Brüsszel, 2011. november 23. 
IP/11/1399

Háttér: A „Kreatív Európa” a kulturális és audiovizuális ágazatokat már több mint húsz éve támogató Kultúra és MEDIA programok tapasztalataira és sikereire épít.

A „Kreatív Európa” 1,8 millió eurós javasolt költségvetése 37%-kal több, mint a jelenlegi költségvetés összege. 2007–2013. között a MEDIA program 755 millió eurós támogatást kapott, az audiovizuális ágazat nemzetközi együttműködését segítő MEDIA Mundus pedig további 15 milliót. A Kultúra program számára 400 millió eurót különítettek el a jelenlegi pénzügyi keretből.

Az európai kulturális és kreatív ágazatok hozzávetőlegesen az európai GDP 4,5 %‑át adják, és az Unió munkavállalóinak 3,8 %-át foglalkoztatják (8,5 millió fő).

Az uniós támogatás hozzásegíti majd a kulturális élet szereplőit ahhoz, hogy a lehető legjobban hasznukra fordítsák a globalizációban és a digitalizációban rejlő lehetőségeket. A támogatás azt is lehetővé fogja tenni a számukra, hogy legyőzzenek olyan kihívásokat, mint például a piac széttöredezettsége és a támogatáshoz jutás nehézségei, valamint hozzájárul a hatékonyabb szakpolitikák kialakításához azáltal, hogy megkönnyíti a szakismeret és a tapasztalatok megosztását.

A következő lépések
A „Kreatív Európa” programra irányuló javaslatot jelenleg a Tanács (27 tagállam) és az Európai Parlament vitatja meg; a 2014–2020. időszakra vonatkozó pénzügyi keretről is ők hozzák majd meg a végső döntést.



Tovább…

DocsBarcelona 2012
Pitching fórum prezentáció: 2012. február 2-3.
Pitching fórum workshop: 2012. január 31.-február 1.
Jelentkezési határidő: 2011. december 1.
A DocsBarcelona az európai dokumentumfilmesek fontos találkozóhelye. A dokumentumfilmes rendezvény keretei belül pitching fórumok, workshopok, mesterkurzusok és egy dokumentumfilm-fesztivál is megrendezésre kerül.

A DocsBarcelona az egyik első olyan európai pitching fórum, melyet teljes egészében a dokumentumfilm projekteknek szenteltek. A résztvevők számos televíziós csatorna döntéshozói előtt mutatják be dokumentumfilmes projektjeiket, hogy aztán potenciális koprodukciós partnereket találjanak.  

Tovább…
Aktuális MEDIA pályázatok
A részletes útmutató a pályázatok kitöltéséhez, valamint a jelentkezési lapok és egyéb mellékletek letölthetők a www.mediadeskhungary.eu oldal Pályázatok menüpontja alatt.

21/2011 Gyártás-előkészítés, Egyedi projektek és Csomagtervek
A pályázatok beadási határideje:
1. határidő: 2011. november 25.
2. határidő: 2012. április 13.

22/2011 Gyártás-előkészítés, Interaktív alkotások
A pályázatok beadási határideje:
1. határidő: 2011. november 25.
2. határidő: 2012. április 13.
23/2011 TV sugárzás
A pályázatok beadási határideje:
1 .határidő: 2011. december 16.
2. határidő: 2012. június 11.
24/2011 i2i Audiovisual
A pályázatok beadási határideje:
1. határidő: 2012. január 6.
2. határidő: 2012. június 6.

29/2011 Fesztiválok
A pályázatok beadási határideje:
1. határidő: 2011. október 31. (A 2012. május 1. és 2012. október 31. között induló projektek esetében.)
2. határidő: 2012. április 30. (A 2012. november 1. és 2013. április 30. között induló projektek esetében.)

30/2011 Szelektív mozi forgalmazás
A pályázatok beadási határideje:
1. határidő: 2011. december 1.
2. határidő: 2012. március 30.
3. határidő: 2012. június 29.

35/2011 Piaci hozzáférés (FPA)
FPA - Framework Parnership Agreement (hároméves keret-megállapodás)
A pályázatok beadási határideje: 2011. december 22.
36/2011 Piaci hozzáférés
A pályázatok beadási határideje:
1. határidő: 2011. december 9. (A 2012. június 1. és 2012. december 31. között induló projektek esetében.)
2. határidő: 2012. június 1. (A 2013-as éves tevékenységek és a 2013. január 1. és 2013. május 31. között induló projektek esetében.)
A MEDIA Program által támogatott képzési programok - Aktuális határidők 

A MEDIA által támogatott összes képzés megtalálható a Training & Networks in Europe című kiadványban.

Letöltés pdf-ben: 


MEDIA Training & Networks 2011

ESoDoc 2012 - European Social Documentary
Jelentkezési határidő: 2012. március 2.
Az ESoDoc a dokumentumfilm-gyártás egy különleges műfajára összpontosít, amely az új multiplatform-világba jól illeszkedik.

Célcsoport: dokumentumfilmesek, producerek, NGO és NPO szektorbeliek audiovizuális szakmai tapasztalattal, újmédiás szakemberek, akik szeretnék projektjüket megvalósítani.

Az ESoDoc olyan dokumentumfilmek megvalósítását segíti elő, melyek az emberi jogokról, társadalmi igazságosságról és környezetvédelemről szólnak, elsősorban a fejlődő országokban.

Tovább…

SOURCES 2 programok 2012
SOURCES 2 Script Development Workshops
Forgatókönyv-fejlesztői workshopok

7 napos kurzusok

Mozi és televíziós játékfilm, és kreatív dokumentumfilm projektekkel jelentkezőknek 

1. kurzus helyszíne és ideje: Baden-Württemberg, Németország, 2012. április 11-19.
Jelentkezési határidő: 2011. december 1.
2. kurzus helyszíne és ideje: Film Camp, Norvégia, 2012. június
Jelentkezési határidő: 2012. március 1.
3. kurzus helyszíne és ideje: Bukarest, Románia, 2012. november
Jelentkezési határidő: 2012. július 1.
Tovább…

EKRAN 2012 
EKRAN nemzetközi képzési program; kreatív előkészítési folyamatok; a film vizuális nyelvének és tónusának megtalálása és finomítása. 

A jelentkezési lapok beadási határideje: 2012. január 31.
Session 1:
2012. május 19-24.
Résztvevők: rendezők és forgatókönyvírók (9 csoport, 18 személy)

Session 2:
2012. július 09-18.
Résztvevők: rendezők, forgatókönyvírók és producerek (9 csoport, 27 személy)

Session 3:
2102. szeptember 17-26.
Résztvevők: rendezők, forgatókönyvírók és producerek (9 csoport, 27 személy)

Részvételi díj: INGYENES!
Célcsoport: rendezők, producerek és forgatókönyvírók

További információ: www.ekran.info.pl

Mediterranean Film Institute:
MFI Script Workshops 2012
A Mediterranean Film Institute egy 4 workshopból álló, féléves forgatókönyvírói, és projektfejlesztési képzést indít a MEDIA Programban résztvevő országokból érkező, és játékfilm projekttel jelentkező filmes szakembereknek, forgatókönyvíróknak, illetve íróknak/rendezőknek.

Jelentkezési határidő: 2012. március 1.
Időpontok és helyszínek:
1. workshop: 2012. június 25. - július 9., Nisszirosz, Görögország
2. workshop: 2012. augusztus/szeptember, on-line képzés
3. workshop: 2012. szeptember 30. - október 7., Szamosz, Görögország
4. workshop: 2012. december, on-line képzés

Részvételi díj: 1 500 euró forgatókönyvíróknak (Csapatban jelentkezőknél a producernek, vagy harmadik személynek 1 000 euró)

További részletek, valamint a jelentkezési lapok megtalálhatók a www.mfi.groldalon.

TorinoFilmLab 2012

Script&Pitch
Haladó szintű forgatókönyvírói képzési program nemzetközi játékfilmírók és story editorok számára
Jelentkezési határidő: 2011. december 10.

Writer’s Room
Transzmédiás projektek fejlesztése
Jelentkezési határidő: 2012. január 30.

Interchange
Európából és az arab térségből származó, játékfilmes projekten dolgozó írók és producerek jelentkezését várják
Jelentkezési határidő: 2012. március 4.

Script&Pitch – Audience Designers
Jelentkezési határidő: 2012. március 30.

További információ:
http://www.torinofilmlab.it/ 

20 Years of Passion
Letölthető honlapunkról a MEDIA Program 20. évfordulója alkalmával megjelent kiadványa:

20 Years of Passion -A MEDIA Program kiadványa (2011)
Ez az e-mail cím védett a spamkeresőktől, engedélyezni kell a Javascript használatát a megtekintéshez [image: image15.png]



További információ:

MEDIA Desk Magyarország Iroda
H-1068 Budapest
Városligeti fasor 38.
Tel.: +36 1 413 1269, +36 1 413 1270
Fax: +36 1 413 1710
E-mail: info@mediadeskhungary.eu 

www.mediadeskhungary.eu 
